Gabriela Firea NU va fi candidatul PSD-PNL la Primăria Capitalei
Liderul PSD, Marcel Ciolacu, a subliniat necesitatea unui proiect administrativ responsabil pentru București. Potrivit spuselor sale, Gabriela Firea va fi nominalizată drept candidat al PSD pentru cursa electorală privind funcția de primar general al Capitalei doar în cazul în care PNL și PSD optează pentru candidaturi separate.
"Dacă vom avea abordări separate, PSD are candidat pe doamna Firea. Dacă vom avea o abordare comună, vom avea alt candidat care să fie compatibil cu cele două electorate. Avem o coalitie care a adus stabilitate într-o perioadă încărcată. Această coaliție a decis ca în viitor să vină cu o alianță electorală. Cea mai bună variantă pentru România e această coaliție, care se va transforma în alianță electorală la europarlamentare.
Încercăm să creăm un coridor sanitar, toate part democratice din Europa. Era normală și o abordare comună la București. Prea mult timp s-au făcut coaliții împotriva cuiva. Bucureștiul are un nevoie de proiect administrativ responsabil", a declarat el pentru Digi24.
Marcel Ciolacu a dat replică criticilor aduse de Gabriela Firea, care afirmase recent că el nu a depus suficiente eforturi pentru a o sprijini. El a explicat că nu s-a decis încă asupra unui candidat pentru PMB deoarece PSD și PNL au evitat să ia o decizie prematură, optând în schimb pentru realizarea de sondaje pentru a identifica un candidat susținut de ambele electorat.
"Eu mă bucur că o doamnă este atât de bătăioasă și îmi arată că are toate calitățile de a fi primar general. Dorește să lupte pentru crezul domniei sale. Consideră că este cea mai bună candidată pentru Primăria Generală. De ce să mă deranjeze? Mă bucur de abordarea pe care a avut-o doamna Gabriela Firea.
Nu m-a atacat personal, nu suntem la balet, suntem într-o lume politică. Nu am avut atacuri subterane. Are dreptate, este cea mai bună candidată a PSD pentru funcția de primar general. Decizia însă o luăm în interiorul coaliției.", a explicat el.
Ce șanse au Tiberiu Florescu și Cătălin Cîrstoiu?
Marcel Ciolacu a zis, totodată, că Tiberiu Florescu, președintele Registrului Urbaniștilor din România, este un candidat viabil.
"Au fost discuții despre domnul profesor Florescu. Am avut întâlniri cu domnul profesor Florescu și eu, și domnul Nicolae Ciucă. Este persoana cea mai îndreptățită să ne spună cum vede viitoarea dezvoltare a Bucureștiului. Dânsul și-a arătat disponibilitatea de a intra într-o echipă pentru reconstrucția Bucureștiului", a zis liderul social-democraților.
Întrebat despre posibilitatea ca medicul Cătălin Cîrstoiu să fie candidatul comun, liderul PSD a subliniat calitățile acestuia, menționând că este un manager extrem de competent la Spitalul Universitar și ocupă funcția de rector al Universității de Medicină. A avut experiențe personale atât ca pacient, cât și ca prim-ministru la Spitalul Universitar. Domnia sa este luat în considerare în prezent ca un posibil candidat comun.
PSD și PNL nu vor susține candidatura lui Cristian Popescu Piedone
Potrivit spuselor sale, PSD şi PNL nu vor susţine candidatura lui Cristian Popescu Piedone pentru funcția de primar general al Capitalei.
"Sunt mai mulţi candidaţi şi abordările sunt total… Chiar dacă avem o abordare separată, PSD are candidat pe doamna Gabriela Firea şi avem deja creionat programul administrativ pentru Bucureşti. Dacă avem o abordare comună vom avea alt candidat care să fie compatibil cu cele două electorate.
Nu avem o alianţă de stânga sau o alianţă de dreapta. Ce vă pot cu certitudine, atât Partidul Social Democrat, cât şi Partidul Naţional Liberal, nu vor susţine candidatura domnului Piedone. Cu alte cuvinte, vom avea candidaţii noştri sau candidatul nostru comun", a explicat el.